2018. gada 30. janvārī Ventspilī Nr.11

(protokols Nr.3; 4§)

Par investīciju projektu „Centralizētu

siltumtīklu būvniecība Ventspils pilsētā”

Lai paaugstinātu siltumenerģijas pārvades un sadales sistēmas efektivitāti, ņemot vērā likuma „Par pašvaldībām” 15. panta pirmās daļas 1. punktu, Enerģētikas likuma 3. panta 1., 6. un 7. punktu, 51. panta pirmo daļu, 54. pantu, Ventspils pilsētas attīstības programmā 2014.-2020. gadam izvirzītos uzdevumus un 2017. gada 22. augusta Ministru kabineta noteikumus Nr.495 „Darbības programmas „Izaugsme un nodarbinātība” 4.3.1. specifiskā atbalsta mērķa „Veicināt energoefektivitāti un vietējo AER izmantošanu centralizētajā siltumapgādē” otrās projektu iesniegumu atlases kārtas īstenošanas noteikumi”, kā arī, ievērojot Ventspils pilsētas domes Pilsētas attīstības komisijas 2017. gada 12. septembra ieteikumu, Ekonomikas un budžeta komisijas 2018. gada 25. janvāra ieteikumu, Finanšu komitejas 2018. gada 30.janvāra atzinumu,

**Ventspils pilsētas dome**

**nolemj:**

1. Konceptuāli atbalstīt pašvaldības SIA „Ventspils siltums” projekta „Centralizētu siltumtīklu būvniecība Ventspils pilsētā” (turpmāk – Projekts) iesnieguma iesniegšanu darbības programmas „Izaugsme un nodarbinātība” 4.3.1. specifiskā atbalsta mērķa „Veicināt energoefektivitāti un vietējo AER izmantošanu centralizētajā siltumapgādē” (turpmāk – 4.3.1. SAM) atklātas projektu iesniegumu atlases otrajā kārtā.
2. Atbalstīt Projekta finanšu plānu uz projekta iesnieguma iesniegšanas brīdi par kopējo indikatīvo summu 1 325 367,02 EUR, t.sk.:
	1. Kohēzijas fonda līdzfinansējums attiecināmām izmaksām 436 937,84 EUR;
	2. pašvaldības SIA „Ventspils siltums” finansējums attiecināmām izmaksām 655 406,80 EUR un neattiecināmām izmaksām 3 000,00 EUR;
	3. pašvaldības SIA „Ventspils siltums” finansējums PVN segšanai 230 022,38 EUR.
3. Pašvaldības SIA „Ventspils siltums” valdei nodrošināt Projekta iesnieguma iesniegšanu un ieviešanu 4.3.1. SAM atklātas projektu iesniegumu atlases kārtas nolikumā noteiktajā kārtībā.
4. Pašvaldības SIA „Ventspils siltums” valdei nodrošināt, ka izmaiņas Projekta budžetā tiek virzītas izskatīšanai Ventspils pilsētas domes Ekonomikas un budžeta komisijā.

Sēdes vadītājs

Domes priekšsēdētāja 1.vietnieks

infrastruktūras jautājumos J.Vītoliņš